CELEX: 32007R1322
Language: hr
Date: 2007-11-12 00:00:00
Title: Uredba Komisije (EZ) br. 1322/2007 od 12. studenoga 2007. o provedbi Uredbe (EZ) br. 458/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) u odnosu na odgovarajuće formate za slanje, rezultata koji se šalju te kriterija za mjerenje kvalitete u odnosu na osnovni sustav ESSPROS-a i modul korisnika mirovina

05/Sv. 006
            
            
               HR
            
            
               Službeni list Europske unije
            
            
               188
            
         32007R1322
   
               L 294/5
            
            
               SLUŽBENI LIST EUROPSKE UNIJE
            
            
               12.11.2007.
            
         
      UREDBA KOMISIJE (EZ) br. 1322/2007
   od 12. studenoga 2007.
   o provedbi Uredbe (EZ) br. 458/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) u odnosu na odgovarajuće formate za slanje, rezultata koji se šalju te kriterija za mjerenje kvalitete u odnosu na osnovni sustav ESSPROS-a i modul korisnika mirovina
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 458/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) od 25. travnja 2007. (1), a posebno njezin članak 7. stavak 1. i članak 7. stavak 2.,
   budući da:
   
               (1)
            
            
               Uredbom (EZ) br. 458/2007 utvrđen je metodološki okvir za prikupljanje statističkih podataka na usporedivoj osnovi za potrebe Zajednice, te rokovi za slanje i širenje podataka prikupljenih u skladu s pravilima ESSPROS-a.
            
         
               (2)
            
            
               Na temelju članka 7. stavka 2. Uredbe (EZ) br. 458/2007, potrebno je donijeti provedbene mjere koje se odnose na formate za slanje podataka, rezultate koji se šalju te kriterije za mjerenje kvalitete u odnosu na osnovni sustav ESSPROS-a i modul korisnika mirovina.
            
         
               (3)
            
            
               Mjere predviđene ovom Uredbom u skladu su s mišljenjem Odbora za statistički program,
            
         DONIJELA JE OVU UREDBU:
   Članak 1.
   Provedbene mjere propisane člankom 7. stavkom 2. Uredbe (EZ) br. 458/2007 u pogledu osnovnog sustava ESSPROS-a (za kvantitativne podatke i kvalitativne informacije po programima i iscrpnim davanjima), te u pogledu modula korisnika mirovina utvrđene su u prilozima I. i II.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. studenoga 2007.
      
         
            Za Komisiju
         
         Joaquin ALMUNIA
         
         
            Član Komisije
         
      
   
   
      (1)  SL L 113, 30.4.2007., str. 3.
   PRILOG I.
   
      ODGOVARAJUĆI FORMATI ZA SLANJE I REZULTATI KOJI SE ŠALJU
   
   1.   ODGOVARAJUĆI FORMATI ZA SLANJE I REZULTATI KOJI SE ŠALJU U ODNOSU NA OSNOVNI SUSTAV ESSPROS-A
   1.1.   Popis programa
   
   U standardnoj se tablici moraju dostaviti sljedeće informacije:
   
               1.
            
            
               serijski broj koji služi za identifikaciju svakoga programa;
            
         
               2.
            
            
               naziv svakoga programa;
            
         
               3.
            
            
               kratica naziva (nije obavezno);
            
         
               4.
            
            
               klasifikacija programa na temelju pet kriterija utvrđenih u Priručniku za ESSPROS koji je izradila Europska komisija u suradnji s državama članicama.
            
         1.2.   Kvantitativni podaci
   
   ESSPROS upitnik o kvantitativnim podacima obuhvaća prihode, izdatke i iscrpna davanja.
   1.2.1.   Organizacija podataka
   
   Podaci se moraju odnositi na jednu od kalendarskih godina za koju postoji obveza slanja informacija (u skladu s Prilogom I. Uredbi (EZ) br. 458/2007 o Europskom sustavu integrirane statistike socijalne zaštite (ESSPROS)).
   Standardna tablica za godišnje podatke sastavljena je na sljedeći način:
   
               —
            
            
               redci odgovaraju iscrpnoj klasifikaciji prihoda, izdataka i davanja,
            
         
               —
            
            
               stupci odgovaraju programima navedenim u tablici „popisa programa” (za svaki program po jedan stupac uz još jedan za zbroj svih programa),
            
         
               —
            
            
               za svaki novi program u tablicu se dodaje novi stupac.
            
         1.2.2.   Podaci koji se šalju
   
   Podaci u nacionalnoj valuti moraju se dostaviti za svaku godinu na razini osnovnih stavki; iscrpniji podaci moraju se dostaviti za svaki program zasebno (zbroj se automatski izračunava po formuli).
   1.2.3.   Referentni priručnik
   
   Iscrpna klasifikacija koja se upotrebljava u pogledu dostave podataka utvrđena je u Dodatku 1. Priručniku za ESSPROS koji je izradila Europska komisija u suradnji s državama članicama.
   1.3.   Kvalitativne informacije po programima i iscrpnim davanjima
   
   ESSPROS upitnik za kvalitativne podatke obuhvaća područja navedena u Dodatku 2. Priručniku za ESSPROS koji je izradila Europska komisija u suradnji s državama članicama.
   1.3.1.   Organizacija podataka
   
   Podaci se moraju odnositi na jednu od kalendarskih godina za koju postoji obveza slanja informacija (u skladu s Prilogom I. Uredbi (EZ) br. 458/2007 o Europskom sustavu integrirane statistike socijalne zaštite (ESSPROS)).
   Informacije se sastoje od:
   
               —
            
            
               informacija koje se odnose na sve programe koji se provode u zemlji,
            
         
               —
            
            
               posebnih informacija za svaki od programa zasebno.
            
         1.3.2.   Informacije koje se šalju
   
   Države članice moraju dostaviti ili ažurirati kvalitativne informacije o svakom programu i o svakom iscrpnom davanju.
   1.3.3.   Referentni priručnik
   
   Iscrpne informacije za koje postoji obveza slanja utvrđene su u Dodatku 2. Priručniku za ESSPROS koji je izradila Europska komisija u suradnji s državama članicama.
   2.   ODGOVARAJUĆI FORMATI ZA SLANJE I REZULTATI KOJI SE ŠALJU ZA MODUL KORISNIKA MIROVINA
   Upitnik ESSPROS o korisnicima mirovina standardna je tablica.
   2.1.   Organizacija podataka
   
   Podaci se moraju odnositi na jednu od kalendarskih godina za koju postoji obveza slanja informacija (u skladu s Prilogom I. Uredbi (EZ) br. 458/2007 o Europskom sustavu integrirane statistike socijalne zaštite (ESSPROS)).
   Standardna tablica za podatke na godišnjoj razini sastavljena je na sljedeći način:
   
               —
            
            
               redci odgovaraju kategorijama korisnika mirovina na temelju klasifikacije iz Dodatka 3. Priručniku za ESSPROS koji je izradila Europska komisija u suradnji s državama članicama.
            
         
               —
            
            
               stupci odgovaraju programima za koje postoji barem jedna kategorija korisnika.
            
         2.2.   Podaci koji se šalju
   
   Podaci o korisnicima moraju se dostaviti za svaku godinu.
   
      Upitnik
   
   Upitnik je tablica koja se popunjava samo za ona davanja u odnosu na koja su u dotičnoj državi nastali izdaci. Ako se pokrene novi program, on se može dodati tako da se zadrži isti format. U obrascu za prikupljanje podataka podaci se prikupljaju po državama i/ili godinama.
   
      Referentni datum
   
   Zbirka postojećih podataka za godinu N odnosi se na broj korisnika na kraju kalendarske godine.
   
      Podaci o spolu
   
   Podaci o korisnicima moraju biti razvrstani prema spolu. Ti su podaci obvezni samo za razinu zbroja svih programa.
   PRILOG II.
   
      KRITERIJI ZA MJERENJE KVALITETE
   
   1.   KRITERIJI ZA MJERENJE KVALITETE ZA OSNOVNI SUSTAV ESSPROS-A
   1.1.   Točnost i pouzdanost
   
   1.1.1.   Za kvantitativne podatke
   
   1.1.1.1.   Obuhvaćenost izvora podataka
   
   Države članice moraju dostaviti informacije o:
   
               —
            
            
               vrstama upotrijebljenih izvora: upisnici ili drugi administrativni izvori, ankete, procjene itd.,
            
         
               —
            
            
               izvješćima o problemima (uključujući i kašnjenja) zbog kojih je dana procjena podataka,
            
         
               —
            
            
               programima koji su bili obuhvaćeni različitim vrstama izvora,
            
         
               —
            
            
               davanjima koja su vezana uz različite vrste izvora, ako je to primjereno (ako se koristi više izvora, npr. ankete o troškovima radne snage).
            
         1.1.1.2.   Metodologije i pretpostavke koje se primjenjuju u procjenama
   
   Države članice moraju dostaviti informacije o:
   
               —
            
            
               procjenama za programe o kojima nema raspoloživih podataka,
            
         
               —
            
            
               procjenama o nedostajućim podacima o prihodima, izdacima i iscrpnim davanjima:
               
                           (a)
                        
                        
                           ako podataka uopće nema;
                        
                     
                           (b)
                        
                        
                           ako neko davanje ili skupina davanja nisu razvrstani (npr. ako davanje nije razvrstano u davanja koja se temelje na provjeri imovinskog stanja i na davanja koja se ne temelje na provjeri imovinskog stanja, ili ako je novčano davanja specifično za jednu funkciju razvrstano pod nekoliko iscrpnih davanja).
                        
                     
         1.1.1.3.   Revizija statističkih podataka
   
   Države članice moraju dostaviti informacije o:
   
               —
            
            
               promjenama u upotrijebljenim izvorima podataka,
            
         
               —
            
            
               promjenama u metodama koje su se upotrebljavale za procjenu podataka,
            
         
               —
            
            
               revizijama podataka zbog koncepcijskih prilagodbi (na primjer, zbog prilagodbe nacionalnih računa),
            
         
               —
            
            
               revizijama podataka zbog raspoloživosti završnih statističkih podataka,
            
         
               —
            
            
               revizijama podataka zbog mjera kontrole kvalitete.
            
         1.1.2.   Za kvalitativne informacije
   
   Nije primjenjivo.
   1.2.   Usporedivost
   
   1.2.1.   Za kvantitativne podatke
   
   
      Geografska usporedivost
   
   Kako bi Eurostatu omogućile ocjenu usporedivosti između zemalja, države članice moraju dostaviti informacije o:
   
               —
            
            
               stupnju pokrivenosti u smislu programa,
            
         
               —
            
            
               stupnju pokrivenosti u smislu prihoda, izdataka i iscrpnih davanja,
            
         
               —
            
            
               slučajevima neprimjene metodologije ESSPROS-a u obliku sveobuhvatnog popisa.
            
         1.2.2.   Za kvalitativne podatke
   
   Nije primjenjivo.
   2.   KRITERIJI ZA MJERENJE KVALITETE ZA MODUL KORISNIKA MIROVINA
   2.1.   Točnost i pouzdanost
   
   2.1.1.   Obuhvaćenost izvora podataka
   
   Države članice moraju dostaviti informacije o:
   
               —
            
            
               vrstama upotrijebljenih izvora: upisnici ili drugi administrativni izvori, ankete, procjene itd.,
            
         
               —
            
            
               izvješćima o problemima (uključujući i kašnjenja) zbog kojih je dana procjena podataka,
            
         
               —
            
            
               programima koji su bili obuhvaćeni različitim vrstama izvora.
            
         2.1.2.   Metodologije i pretpostavke koje se primjenjuju kod dvostrukog brojanja i u procjenama
   
   Države članice moraju dostaviti informacije o:
   
               —
            
            
               procjenama za programe o kojima nema raspoloživih podataka,
            
         
               —
            
            
               odnosu prema dvostrukom brojanju:
               
                           (a)
                        
                        
                           za kategoriju mirovina unutar jednog programa;
                        
                     
                           (b)
                        
                        
                           između više programa (jedna kategorija mirovina za sve programe);
                        
                     
                           (c)
                        
                        
                           između kategorija mirovinskih davanja koja se ne temelje na provjeri imovinskog stanja i mirovinskih davanja koja se temelje na provjeri imovinskog stanja;
                        
                     
                           (d)
                        
                        
                           između kategorija koje se spajaju.
                        
                     
         2.1.3.   Revizija statističkih podataka
   
   Države članice moraju dostaviti informacije o:
   
               —
            
            
               promjenama u upotrijebljenim izvorima podataka,
            
         
               —
            
            
               promjenama u metodama koje su se upotrebljavale za procjenu podataka,
            
         
               —
            
            
               revizijama podataka zbog raspoloživosti završnih statističkih podataka,
            
         
               —
            
            
               revizijama podataka zbog mjera kontrole kvalitete.
            
         2.2.   Usporedivost
   
   
      Geografska usporedivost
   
   Kako bi Eurostatu omogućile ocjenu usporedivosti između zemalja, države članice moraju dostaviti informacije o:
   
               —
            
            
               stupnju pokrivenosti u smislu programa,
            
         
               —
            
            
               stupnju pokrivenosti u smislu korisnika,
            
         
               —
            
            
               slučajevima neprimjene metodologije ESSPROS-a u obliku sveobuhvatnog popisa.
            
         3.   RASPORED ZA IZRADU IZVJEŠĆA O KVALITETI
   3.1.   Za osnovni sustav
   
   Izvješća o kvaliteti koja se odnose na osnovni sustav godišnja su izvješća. Izvješće o godini N mora se poslati Eurostatu do kraja rujna u godini N + 2. Na temelju njih, Eurostat će izraditi i razaslati objedinjenu verziju tih izvješća do kraja prosinca godine N + 2.
   3.2.   Za modul korisnika mirovina
   
   Izvješća o kvaliteti koja se odnose na modul korisnika mirovina godišnja su izvješća. Izvješće o godini N mora se poslati Eurostatu do kraja kolovoza u godini N + 2. Na osnovi njih, Eurostat će izraditi i razaslati objedinjenu verziju tih izvješća do kraja studenoga godine N + 2.